Foto:FaH

"OD GOSPIĆA do Sinja, preko Drniša i Knina, HDZ nema niti jednog predstavnika. To je prostor za koji se ginulo, prostor na kojem slavimo pobjedu i na kojem želimo živjeti, a sada taj prostor nije dobio priliku", kaže Josipa Rimac u razgovoru za Sibenik.in. Naime, bivše gradonačelnice Knina Josipe Rimac nema među kandidatima za Sabor na listi HDZ-a u 9. izbornoj jedinici. Nekada uzdanica i mlada politička nada HDZ-a ostala je bez gradonačelničke fotelje, a sada i saborske klupe.



"Odluku su donijela mjerodavna stranačka tijela i oni će snositi posljedice", naglasila je Rimac dodajući da svi oni koji misle da će zbog toga okrenuti leđa HDZ-u, trebaju znati da se to nikada neće dogoditi.



"To bi za mene bilo kao da netko traži da mijenjam vjeru ili nacionalnost", kaže Rimac za Sibenik.in.